Argja Róðrarfelag

Argja Róðrarfelag er stovnað 16. august 1982,Sportal.fo, Argja Róðrarfelag 25 ár Argja Róðrarfelag er eitt av størstu kappróðrarfeløgum í Føroyum. Felagið heldur til við bátahylin úti á Argjum og eigur stórt róðrarneyst, sum ofta verður leigað út til tiltøk, veitslur o.a. Bátarnir hjá Argja róðrarfelag eru reyðir við ljósabláum stokkum og hava drekastevni.

Í 2010 vann Argja Róðrarfelag trý FM heiti: Í barnaróðrinum bleiv Teistin við smágentum nummar eitt, 5-mannafarið Blikur við dreingjum varð nummar eitt, eins og 8-mannafarið Argjabáturin eisini bleiv nummar eitt. Felagið fær eitt nýtt 6-mannafar og eitt nýtt 8-mannafar til FM kappróðurin 2011.Sportal.fo, Nýggir bátar til Argja Róðrarfelag Argja Róðrarfelag er næst mest vinnandi felagið, tá hugsað verður um FM heitið. Í 2015 hevði Argja Róðrarfelag vunnið 26 FM heitið. Havnar Róðrarfelag hevði vunnið 63 FM heitið í tíðarskeiðnum 1973-2015. Í sama tíðarskeiði var Argja Róðrarfelag nummar trý, tá talan er um mest vinnandi bátar, gull, silvur og bronsu heiðursmerki. Frá 1973 til juli 2015 hevur Argja Róðrarfelag 141 gull, 133 silvur og 133 bronsu heiðursmerki. Áttamannafarið hjá Argja Róðrarfelag, Argjabáturin, er tað áttamannafarið sum hevur vunnið flest FM heiti, í 2021 hevði báturin vunnið 16 FM heitið. og er tí tann báturin við flest FM heitum, á mandfólkasíðuni, og hevur róð hvønn einasta róður síðan 1982 til 2025

 Føroyameistaraheitið 
 Blikur Dr hevur vunnið FM heitið 5 ferðir: 5-mannafør dreingir vunnu FM 1985, 88, 89, 2004 og 2010. 5-mannafør gentur vann FM heitið í 2005. 5-mannafør kvinnur vann FM heitið 1984, 1986 og 2004.
 Blikur Ge hava vunnuíð FM 2 fer í 2005 og 2019
 Lómur, 6-mannafar menn hevur vunnið FM einaferð, tað var í 2012. har hann vann allar róðrarnar 
 Argjabáturin, 8-mannafar, hevur vunnið FM heitið 16 ferðir frá 1982  tað gjørdi hann í 1991, 1992, 1994, 1995, 1997, 1998, 2000, 2004, 2009, 2010, 2011, 2013, 2015, 2018, 2019 og 2021
 Drekin Reyði hevur vunnið FM 1 ferð í 2014

 Bátar 
Bátarnir hjá Argja Róðrarfelag eru:

Æðan, 5-mannafar (2017)
Teistin, 5-mannafar (2024)
Blikur, 5-mannafar (2018)
Lómur, 6-mannafar (2014)
Argjabáturin, 8-mannafar (2021)
Kongavarðin, (Gamli Argjabáturin, 8-mannafar (2002)
Drekin Reyði, 10 mannfar (2014)

 Nevndin 2025 
 Róar Bergsson Johansen, formaður
 Bogi B. Husgarð, næstformaður
 Jakku Guttusen, skrivari
 Høgni Jacobsen, nevndarlimur
 Brandur Kallsberg, nevndarlimur

 Heiður 
2004 var eitt gott ár hjá Argja Róðrarfelag. Tað árið var felagið kosið Ársins Róðrarfelag og vann heiðurin Ársins ítróttarbragd 2004, sum Dimmalætting skipaði fyri. Tað vóru lesararnir hjá blaðnum, sum kundu atkvøða fyri tí ítróttarfólki ella felag, sum tey hildu hevði uppiborið heiðurin.Sportal.fo
Í 2011 vann Argja Róðrarfelag heiðurin Ársins Róðrarfelag 2011 og í bólkinum Besta áralag 2011 vann 8-mannafarið Argjabáturin hjá Argja Róðrarfelag. Heiðurin vann felagið á ársins Róðrar Gallaveitslu, sum var hildin í neystinum hjá Argja Róðrarfelag.Vagaportal.fo

 Myndir 

 Keldur 

 Ávísing úteftir 
 AR.fo, heimasíðan hjá Argja Róðrarfelag 

Bólkur:Føroysk róðrarfeløg